Rikunarita-ORG/Wikinium huggingface dataset:
# Jeff Beck

| Jeff Beck |
| --- |
|  |
| Gebuer |
24. Juni 1944 |
| Gestuerwen |
10. Januar 2023 Wadhurst |
| Nationalitéit |
Vereenegt Kinnekräich |
| Aktivitéit |
Gittarist, Komponist, Jazzgittarist, Liddermécher, Museksproduzent, discographesche Kënschtler, Rockmuseker, Rocksänger, Museker |
| Member vun |
The Yardbirds |
| Auszeechnungen |
Rock and Roll Hall of Fame |
| Websäit |
 |
|
 |

Den **Geoffrey "Jeff" Arnold Beck**, gebuer de 24. Juni 1944 zu Wallington, am Surrey, haut London Borough of Sutton, a gestuerwen den 10. Januar 2023 zu Wadhurst, am East Sussex, war e brittesche Rock-Gittarist a méimolege Grammy-Präisdréier.

Hien huet 1965, nodeems den Eric Clapton bei den John Mayall spille goung, deem seng Plaz als Leadgittarist bei de Yardbirds iwwerholl, wou en als ee vun den éischte Gittariste mat der *electronic fuzz distortion* an *noise* experimentéiert huet. 1966 huet hien d'Band nees verlooss an ufank 1967 d'Solosingle *Hi Ho Silver Lining*/ *Beck’s Bolero*, erausbruecht. 1967 huet hie seng eege Band, d'Jeff Beck Group gegrënnt, an där och de Rod Stewart (Gesang), de Ron Wood (Bass), de Micky Waller (Batterie) an den Nicky Hopkins (Keyboard) waren. 1969 sinn de Stewart an de Wood hirer Wee gaangen (leschtgenannte bei d'Rolling Stones), ma och d'Neiformatioun huet nëmme bis 1972 gehalen, an d'Band ass ausenanergefall.

De Beck huet du mam Carmine Appice (Batterie) an Tim Bogert (Bass) déi (och kuerzlieweg) Beck, Bogert & Appice (BBA) gegrënnt. 1975 koum dem Beck säin intrumentale Soloalbum *Blow by Blow* eraus, an 1976 *Wired*, e gemeinsame Projet mam Jazzrock-Keyboarder Jan Hammer a senger Band. An där Zäit huet hien och zwéi Albumme vun der Grupp Upp produzéiert an drop matgespillt.

Den Jeff Beck (1973)
An den 1980er an 1990er Joren koume just geleeëntlech Albume vum Beck eraus: *Flash* (1985), *Guitar Shop* (1989), *Crazy Legs* (1993), *Who else* (1999) a *You Had It Coming* (2001). Hien huet och ëmmer nees bei Projete vun anere Museker mategmaach.

Den Jeff Beck gouf fir seng Rockinstrumentalstécker sechsmol mat engem Grammy ausgezeechent. Hien huet am léifsten op Fender-Stratocaster-Gittare gespillt.

## Discographie

|  |
| --- |
|  00Dëst Kapitel ass nach eidel oder onvollstänneg. Hëlleft wgl. mat, fir et ze komplettéieren. |

## Um Spaweck

|  |  |
| --- | --- |
|  |  **Commons: Jeff Beck** – Biller, Videoen oder Audiodateien |

* Offiziell Websäit vum Jeff Beck
# Cameo

E **Cameo-Optrëtt** oder kuerz **Cameo** [ˈkæmioʊ] nennt een, wann eng bekannt Persoun onerwaart e kuerzen Optrëtt an engem Film oder enger Televisiounsserie huet. Den Ausdrock kënnt vum englesche Wuert fir e Kamee, d. h. e Relief mat engem Eedelsteen. Déi bekannt Persoun fält, wéi de Steen, an der Mass op.

E Cameo-Optrëtt kann entweeder just als Statist sinn, oder awer aus enger kuerzer Roll bestoen, wou déi Persoun sech dann dacks selwer spillt. Och bei Verfilmunge vun Episoden aus engem sengem Liewen, wou een Acteur d'Haaptroll huet, kënnt et vir, datt déi "richteg" Leit e kuerze Cameo-Optrëtt hunn (Sou z. B. d'Erin Brokowitch als Serveuse am Film mam nämmlechten Numm, oder de Larry Flynt als Riichter am Film *The People vs. Larry Flint*).

Eng vun deenen éischten a bekanntste Persounen, déi Cameo-Optrëtter an hiren eegene Filmer haten, war den Alfred Hitchcock. Dat gouf séier e Markenzeeche bei senge Filmer, mä goung sou wäit, datt den Hitchcock a senge méi spéide Filmer deen Optrëtt sou wäit am Ufank vum Film wéi méiglech gemaach huet, fir datt d'Spektateuren net sollen domat ofgelenkt ginn, en ze sichen.

Zënterhir gëtt et eng Abberzuel Regisseuren, déi dat, als Hommage oder als Geck, dem Hitchcock nogemaach hunn.
# Katy Perry

| Katy Perry |
| --- |
|  |
| Gebuertsnumm |
Katheryn Elizabeth Hudson |
| Gebuer |
25. Oktober 1984 Santa Barbara |
| Nationalitéit |
USA |
| Educatioun |
Dos Pueblos High School, Santa Barbara City College |
| Aktivitéit |
Sängerin, Schauspillerin, Synchronspriecherin, Dänzerin, Geschäftsfra, Lidderméchesch, Entreprenesch, Komponistin, Popsängerin, Musekerin |
| Partei |
Democratic Party |
| Famill |
| Bestuet mat |
Russell Brand (23.10.2010–2012) |
| Liewenspartner(in) |
Travie McCoy (2006–2008), John Mayer (2012–2014), Diplo (2014–2015), Orlando Bloom (2016–2025), Justin Trudeau (2025–) |
| Papp |
Keith Hudson |
| Mamm |
Mary Perry |
| Geschwëster |
David Hudson, Angela Hudson |
| Kand |
Daisy Dove Bloom |
| Websäit |
 |
|
 |

D'**Katy Perry**, gebuer als *Katheryn Elizabeth Hudson* de 25. Oktober 1984 zu Santa Barbara a Kalifornien, ass eng US-amerikanesch Sängerin a Songwriterin. Si ass ënner anerem fir hir Single „I Kissed a Girl“ bekannt, déi 2008 an den USA, Kanada an Australien un der Spëtzt vun den Charts stoungen. De 27. August 2017 huet si d'MTV Video Music Awards moderéiert. D'Katy Perry war och an der Jury fir American Idol 2018 an 2019.

## Discographie

* 2001 - *Katy Hudson*
* 2008 - *One of the Boys*
* 2010 - *Teenage Dream*
* 2012 - *Teenage Dream: The Complete Confection*
* 2013 - *Prism*
* 2017 - *Witness*
* 2020 - *Smile*
* 2024 - *143*

## Um Spaweck

|  |  |
| --- | --- |
|  |  **Commons: Katy Perry** – Biller, Videoen oder Audiodateien |
# Hot Spot (WLAN)

|  |  |
| --- | --- |
|  | Dësen Artikel ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

Schemateschen Opbau vun engem Hot-Spot-System
Hiwäisschëld op en Hot Spot
Een **Hot Spot** ass en ëffentlechen Internetzougrëffspunkt, deen entweeder géint Bezuelen oder och alt gratis bereet gestallt gëtt, an deen ee sech iwwer Funkwellen awiele kann. Si sinn am Allgemengen an Hotellen, Restauranten, Fluchhäfen, Garen, ëffentleche Plazen asw. installéiert. Mat engem Notebook, PDA oder Mobiltelefon kann een opgrond vun der WLAN-Technologie eng Verbindung zum Internet opbauen.

## Kuckt och

* Lëscht vu Computerbegrëffer

## Um Spaweck

|  |  |
| --- | --- |
|  |  **Commons: Hot Spot (WLAN)** – Biller, Videoen oder Audiodateien |
# 20. Joerhonnert

../.. |
18. Joerhonnert | 19. Joerhonnert | **20. Joerhonnert** |
21. Joerhonnert |

D'**20. Joerhonnert** huet den 1. Januar 1901 ugefaangen an huet den 31. Dezember 2000 opgehalen.

## Evenementer

* 1985-1986: De Bommeleeër

## Wichteg Persounen

## Erfindungen an Entdeckungen

## Joren

| 20. Joerhonnert |
| --- |
| 1901 | 1902 | 1903 | 1904 | 1905 | 1906 | 1907 | 1908 | 1909 | 1910 | 1911 | 1912 | 1913 | 1914 | 1915 | 1916 | 1917 | 1918 | 1919 | 1920 |
| 1921 | 1922 | 1923 | 1924 | 1925 | 1926 | 1927 | 1928 | 1929 | 1930 | 1931 | 1932 | 1933 | 1934 | 1935 | 1936 | 1937 | 1938 | 1939 | 1940 |
| 1941 | 1942 | 1943 | 1944 | 1945 | 1946 | 1947 | 1948 | 1949 | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 | 1960 |
| 1961 | 1962 | 1963 | 1964 | 1965 | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 | 1980 |
| 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 |

## Um Spaweck

|  |  |
| --- | --- |
|  |  **Commons: 20. Joerhonnert** – Biller, Videoen oder Audiodateien |